|  |  |
| --- | --- |
| rh_grb  REPUBLIKA HRVATSKA  KRAPINSKO - ZAGORSKA ŽUPANIJA  OPĆINA MIHOVLJAN  OPĆINSKO VIJEĆE |  |

KLASA: 550-01/24-01/01

URBROJ: 2140-23-1-24-02

Mihovljan, 27. ožujka 2024.

Na temelju članka 117. Zakona o socijalnoj skrbi (“Narodne novine” br. 18/22, 46/22 i 119/22) i članka 39. Statuta općine Mihovljan (“Službeni glasnik Krapinsko-zagorske županije” br. 5/13, 11/18, 8/20, 8/21), Općinsko vijeće Općine Mihovljan na svojoj 24. sjednici održanoj dana 27. ožujka 2024. godine, donijelo je

**IZVJEŠTAJ O IZVRŠENJU PROGRAMA SOCIJALNE SKRBI I POMOĆI GRAĐANIMA**

**OPĆINE MIHOVLJAN U 2023. GODINI**

**Članak 1.**

Program socijalne skrbi i pomoći građanima Općine Mihovljan, za koje se sredstva osiguravaju iz proračuna Općine Mihovljan jesu pomoći za podmirenje osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih i drugih okolnosti.

**Članak 2.**

Ovim Programom socijalne skrbi i pomoći građanima Općine Mihovljan za 2023. godinu (u daljnjem tekstu: Program) nakon osiguranih sredstva u Proračunu Općine za 2023. godinu predviđa se ostvarenje sljedećih oblika socijalne skrbi:

|  |  |  |  |  |
| --- | --- | --- | --- | --- |
| **R.br.** | **Izvor financiranja** | **Izvorni plan (EUR)** | **Tekući plan (EUR)** | **Izvršenje 01.01.-31.12.2023. (EUR)** |
| 1. | Državni proračun – troškovi stanovanja korisnicima ZMN | 2.647,82 | 2.647,82 | 2.451,44 |
| 2. | Krapinsko-zagorska županija – radne bilježnice OŠ (50%) | 3.318,07 | 3.318,07 | 3.341,96 |
| 2. | Proračun Općine Mihovljan | 55.345,40 | 56.727,69 | 48.313,00 |
|  | **UKUPNO** | **61.311,29** | **62.693,47** | **54.106,40** |

**Članak 3.**

Osigurana sredstva u Proračunu Općine Mihovljan za financiranje potreba socijalne skrbi i pomoći građanima raspoređuju se po pojedinim korisnicima odnosno namjena kako slijedi:

|  |  |  |  |  |  |
| --- | --- | --- | --- | --- | --- |
| **R. br.** | **Opis stavke** | **Izvorni plan (EUR)** | | **Tekući plan (EUR)** | **Izvršenje 01.01.-31.12.2023. (EUR)** |
| 1. | Pomoć obiteljima za svako rođeno dijete | 6.636,14 | | 3.636,14 | 2.960,68 |
| 2. | Pomoć građanima - radne bilježnice za osnovnu školu | 6.636,14 | | 6.936,14 | 6.758,41 |
| 3. | Pomoć građanima - prijevoz učenika u osnovnu školu | 1.327,23 | | 1.027,23 | 0,00 |
| 4. | Nagrade učenicima sa izvrsnim uspjehom 8 godina OŠ | 1.327,23 | | 1.327,23 | 1.120,00 |
| 5. | Pomoć građanima - prijevoz učenika u srednju školu | 7.963,37 | | 11.963,37 | 11.792,91 |
| 6. | Pomoć građanima – suf. smještaja učenika u učeničke domove | 1.990,84 | | 1.990,84 | 1.194,48 |
| 7. | Pomoći građanima i kućanstvima - socijalne pomoći | 11.945,05 | | 11.945,05 | 9.039,91 |
| 8. | Pomoć građanima – troškovi stanovanja korisnicima ZMN | 2.647,82 | | 2.647,82 | 2.624,25 |
|  |  |  | |  |  |
| 9. | Pomoć građanima - učeničke i studentske stipendije | 10.617,82 | | 11.000,00 | 10.791,72 |
| 10. | Pomoć građanima – zadržavanja krave i krmače na pod. općine | 3.981,68 | | 3.981,68 | 3.186,54 |
| 11. | Darovi za djecu za Božić i Novu godinu | 1.327,23 | | 1.327,23 | 997,50 |
| 12. | Osnovna škola – škola plivanja | 1.061,78 | | 1.061,78 | 140,00 |
| 13. | Hrvatski crveni križ Zlatar | 3.848,96 | | 3.848,96 | 3.900,00 |
| **SVEUKUPNO:** | | | **61.311,29** | **62.693,47** | **54.106,40** |

**Članak 4.**

Osnovica za ostvarivanje prava po osnovi socijalne skrbi utvrđuje se sukladno propisima o socijalnoj skrbi. Primanja samca ili kućanstva tijekom godine evidentiraju se te usklađuju između Županije i Centra za socijalnu skrb i jedinice lokalne samouprave, te se tijekom donošenja pojedine Odluke vodi računa i o primanjima koje je neka osoba – samac ili kućanstvo primila.

**Članak 5.**

Pojedini vidovi pomoći ostvaruju se temeljem odredbi Odluke o socijalnoj skrbi, Odluke o komunalnoj naknadi, te drugih posebnih akata – Odluke Socijalnog vijeća i/ili Općinskog načelnika. U slučaju izvanredne i opravdane situacije koja ne trpi odgodu, Općinski načelnik će svojim zaključkom odobriti jednokratnu novčanu pomoć samcu i/ili obitelji, o čemu će Socijalno vijeće informirati na sljedećoj sjednici.

**Članak 6.**

Ovaj Izvještaj o izvršenju Program socijalne skrbi i pomoći građanima Općine Mihovljan sastavni je dio godišnjeg izvješća o izvršenju Proračuna Općine Mihovljan za 2023. godini i objaviti će se u Službenom glasniku Krapinsko – zagorske županije.

Predsjednik Općinskog vijeća

mr. Silvestar Vučković dr.vet.med.

DOSTAVITI:

1. Ministarstvo rada, mirovinskog sustava, obitelji i socijalne politike, Trg Nevenke Topalušić 1, 10000 Zagreb - na nadzor
2. Ministarstvo financija, Katančićeva 5, 10000 Zagreb, na znanje i [lokalni.proracuni@mfin.hr](mailto:lokalni.proracuni@mfin.hr) (obavijest o objavi – link Službenog glasnika i web stranice Općine Mihovljan)
3. Državni ured za reviziju, Područni ured Krapina, Gajeva 2/II, 49000 Krapina, [dur.krapina@revizija.hr](mailto:dur.krapina@revizija.hr) (obavijest o objavi – link Službenog glasnika i web stranice Općine Mihovljan)
4. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina (za objavu),
5. Krapinsko-zagorska županija, Upravni odjel za financije i proračun, Magistratska 1, 49000 Krapina, (obavijest o objavi – link Službenog glasnika i web stranice Općine Mihovljan)
6. Oglasna ploča i WEB stranica Općine Mihovljan,
7. Općinskom načelniku Općine Mihovljan,
8. Jedinstveni upravni odjel, ovdje,
9. Prilog zapisniku,
10. Pismohrana